b'\n_START_ARTICLE_\nMarko Livaja\n_START_SECTION_\nCariera la tineret\n_START_PARAGRAPH_\nLivaja a \xc3\xaenceput s\xc4\x83 joace fotbal la echipe din ligile inferioare ale Croa\xc8\x9biei GO\xc5\xa0K Ka\xc5\xa1tel Gomilica \xc8\x99i NK Omladinac Vranjic \xc3\xaenainte de a luat de Academia Dinamo Zagreb \xc3\xaen vara anului 2008. Cu toate acestea, \xc3\xaenainte de a fi \xc3\xaenregistrat de Dinamo, a primit o ofert\xc4\x83 din partea clubului din ora\xc8\x99ul s\xc4\x83u natal Hajduk Split Academia, rivalii de lung\xc4\x83 durat\xc4\x83 ai lui Dinamo, \xc8\x99i s-a transferat acolo. La \xc3\xaenceputul anului 2010, a fost promovat \xc3\xaen echipa mare a lui Hajduk.\n_START_SECTION_\nInternazionale\n_START_PARAGRAPH_\nMai t\xc3\xa2rziu, \xc3\xaen 2010 (dup\xc4\x83 ce a ajuns la echipa mare a lui Hajduk), Livaja a fost v\xc3\xa2ndut la Internazionale Milano, care l-a \xc3\xaemprumutat la clubul elve\xc8\x9bian FC Lugano \xc3\xaen 2011. El a fost \xc3\xaemprumutat din nou la Cesena \xc3\xaen vara anului 2011 pentru 250.000 de euro de la Hajduk Split \xc8\x99i a debutat \xc3\xaen Serie A pentru Cesena \xc3\xaempotriva Fiorentinei \xc3\xaen octombrie 2011. Livaja a jucat pentru Cesena at\xc3\xa2t \xc3\xaen echipa mare, c\xc3\xa2t \xc8\x99i \xc3\xaen echipa lor de tineret._NEWLINE_\xc3\x8en ianuarie 2012 s-a \xc3\xaentors la Inter, atunci c\xc3\xa2nd Cesena le-a v\xc3\xa2ndut drepturile pe care le avea \xc3\xaen co-proprietate cu Inter pentru 2,25 milioane de euro. Dup\xc4\x83 ce Andrea Stramaccioni a fost numit\xc4\x83 antrenor al primei echipe, Livaja a devenit component al Inter Primavera, c\xc3\xa2\xc8\x99tig\xc3\xa2nd sezonul NextGen 2011-2012. Livaja a chemat inclus pentru prima dat\xc4\x83 \xc3\xaen lotul primei echipe a lui Inter pe 1 aprilie 2012, fiind rezerv\xc4\x83 neutilizat\xc4\x83 \xc3\xaentr-un meci \xc3\xaempotriva lui Genoa c\xc3\xa2\xc8\x99tigat de milanezi cu scorul de 5-4 pe San Siro._NEWLINE_\xc3\x8en sezonul 2012-2013, Livaja a jucat \xc3\xaen prima etap\xc4\x83 de campionat \xc3\xaempotriva lui Pescara \xc8\x99i a jucat primul s\xc4\x83u meci ca titular \xc3\xaempotriva lui AS Roma \xc3\xaen ianuarie 2013. El a jucat \xc3\xaen total \xc3\xaen \xc8\x99ase meciuri de Serie A \xc3\xaen prima jum\xc4\x83tate a sezonului, f\xc4\x83r\xc4\x83 a \xc3\xaenscrie vreun gol. Livaja a jucat mai multe meciuri \xc3\xaen competi\xc8\x9biile europene, fiind prima alegere a antrenorul Stramaccioni, pentru meciurile din UEFA Europa League 2012-2013 \xc3\xaempotriva lui Rubin Kazan, FK Partizan \xc8\x99i Neftchi Baku._NEWLINE_El a marcat primul gol pentru Inter \xc3\xaempotriva lui Rubin Kazan la 20 septembrie 2012 \xc8\x99i a devenit cel mai bun marcator al Inter \xc3\xaen grupe, cu patru goluri \xc3\xaen \xc8\x99ase meciuri. Inter a terminat pe locul al doilea \xc3\xaen Grupa H cu 11 puncte, la trei puncte \xc3\xaen spatele lui Rubin Kazan.\n_START_SECTION_\nAtalanta\n_START_PARAGRAPH_\nLa 31 ianuarie 2013, Livaja a fost \xc3\xaemprumutat la Atalanta, cu Inter p\xc4\x83str\xc3\xa2nd jum\xc4\x83tate din drepturile sale federative. Inter a pl\xc4\x83tit 1,5 milioane de euro pentru a-l achizi\xc8\x9biona pe Livaja direct de la Cesena dar a rev\xc3\xa2ndut jum\xc4\x83tate din drepturile sale la Atalanta pentru 2,5 milioane de euro, ca parte a achizi\xc8\x9bion\xc4\x83rii lui Ezequiel Schelotto pentru suma de 6 milioane de euro. Livaja \xc8\x99i-a f\xc4\x83cut debutul pentru noul club \xc3\xaempotriva lui Catania Calcio pe 10 februarie 2013 \xc8\x99i a marcat primele dou\xc4\x83 goluri \xc3\xaen meciul din etapa a 26-a \xc3\xaempotriva lui AS Roma._NEWLINE_A fost scos din lot din motive disciplinare \xc3\xaen aprilie, lipsind din meciul Atalantei \xc3\xaempotriva Sampdoriei. El a jucat primul s\xc4\x83u meci \xc3\xaempotriva fostei sale echipe Inter Milano pe 7 aprilie 2013, intr\xc3\xa2nd pe teren \xc3\xaen cea de-a doua repriz\xc4\x83 a partidei. \xc3\x8en luna aprilie, Livaja a primit premiul \xe2\x80\x9eJuc\xc4\x83torul lunii\xe2\x80\x9d al lui Atalanta \xc3\xaen februarie 2013, fiind votat de c\xc4\x83tre fanii clubului. La 7 mai, \xc3\xaenainte de meciul cu Juventus, Livaja a fost din nou scos din lot pe motive de indisciplin\xc4\x83.\n_START_SECTION_\nRubin Kazan\n_START_PARAGRAPH_\nPe 15 mai 2014, Livaja a semnat cu Rubin Kazan un contract pe cinci ani. Clubul rus a pl\xc4\x83tit aproximativ 6 milioane de euro pentru el. La 31 august 2015, Rubin Kazan l-a \xc3\xaemprumutat \xc3\xaen Serie A la Empoli. Aici nu a fost \xc3\xaen form\xc4\x83, cu Livaja \xc3\xaenscriind o singur\xc4\x83 dat\xc4\x83 \xc3\xaen 18 meciuri pentru Azzurri, \xc3\xaencep\xc3\xa2nd doar patru meciuri din postura de titular. Acest gol l-a dat pe 22 noiembrie \xc3\xaen timpul remizei cu 2-2 \xc3\xaempotriva Fiorentinei.\n_START_SECTION_\nLas Palmas\n_START_PARAGRAPH_\nLa 14 iulie 2016, Livaja a ajuns la echipa Las Palmas din La Liga, cu care a semnat un contract p\xc3\xa2n\xc4\x83 \xc3\xaen iunie 2020. El a debutat pe 22 august, debut \xc3\xaen care a marcat \xc8\x99i primele goluri, cu Las Palmas \xc3\xaenving\xc3\xa2nd-o pe Valencia cu 4-2 pe Stadionul Mestalla. Au urmat 613 de minute \xc3\xaen 10 meciuri f\xc4\x83r\xc4\x83 gol marcat p\xc3\xa2n\xc4\x83 pe 4 decembrie 2016, c\xc3\xa2nd a marcat singurul gol al echipei \xc3\xaen remiza 1-1 \xc3\xaempotriva lui Deportivo Alav\xc3\xa9s. Livaja \xc8\x99i-a f\xc4\x83cut prima sa apari\xc8\x9bie la Copa del Rey pe data de 10 ianuarie a anului urm\xc4\x83tor \xc3\xaen returul optimilor \xc3\xaempotriva lui Atl\xc3\xa9tico Madrid, marc\xc3\xa2nd o dubl\xc4\x83 \xc3\xaen victoria scor 2-3 din deplasare, \xc3\xaens\xc4\x83 echipa sa nu s-a calificat pierz\xc3\xa2nd la general, scor 4-3.\n_START_SECTION_\nSezonul 2017-2018\n_START_PARAGRAPH_\nLa 1 iulie 2017, Livaja a fost \xc3\xaemprumutat AEK Atena, care a pl\xc4\x83tit pentru \xc3\xaemprumutul s\xc4\x83u 200.000 \xe2\x82\xac, cu o op\xc8\x9biune de cump\xc4\x83rare de 1,8 milioane de euro \xc3\xaen vara anului 2018. El \xc8\x99i-a f\xc4\x83cut debutul pentru club la 25 iulie 2017 \xc3\xaentr-o \xc3\xaenfr\xc3\xa2ngere acas\xc4\x83 cu 2-0 \xc3\xaempotriva lui \xc8\x9aSKA Moscova \xc3\xaen turul celui de-al treilea tur preliminar al Ligii Campionilor. La 28 septembrie 2017, a marcat golul egalizator \xc3\xaen minutul 90 al celui de-al doilea meci din grupele UEFA Europa League, 2-2 cu Austria Viena. La 5 noiembrie 2017 a marcat singurul gol \xc3\xaen derby-ul cu PAOK. La 19 noiembrie 2017, Livaja a reu\xc8\x99it s\xc4\x83 smulg\xc4\x83 un punct pentru AEK \xc3\xaentr-un derby de 1-1 cu rivali Panathinaikos cu gol egalizator marcat \xc3\xaen ultima faz\xc4\x83 a meciului. La 27 noiembrie 2017, a \xc3\xaenscris o dubl\xc4\x83 \xc3\xaen victoria scor 3-0 cu Platanias, prin care \xc8\x99i-a adus echipa pe primul loc \xc3\xaen campionat. La 3 decembrie 2017, AEK a c\xc3\xa2\xc8\x99tigat cu 2-0 \xc3\xaen deplasare cu Levadiakos, r\xc4\x83m\xc3\xa2n\xc3\xa2nd \xc3\xaen v\xc3\xa2rful clasamentului \xc3\xaen sezonului 2017-2018 al Superligii, dup\xc4\x83 13 meciuri._NEWLINE_La 14 ianuarie 2018, el a deschis scorul \xc3\xaentr-un meci c\xc3\xa2\xc8\x99tigat acas\xc4\x83, scor 3-1 cu PAS Giannina. La 27 ianuarie a \xc3\xaenscris \xc3\xaen victoria cu 2-0, \xc3\xaempotriva echipei Lamia. La 4 martie 2018, a marcat cu un capul dintr-o centrare venit\xc4\x83 de pe dreapta de la Rodrigo Galo, \xc3\xaentr-o victorie scor 1-0 ob\xc8\x9binut\xc4\x83 \xc3\xaempotriva lui Panionios._NEWLINE_Potrivit mai multor surse, conducerea lui AEK a decis s\xc4\x83-l achizi\xc8\x9bioneze pe juc\xc4\x83torul croat \xc3\xaen vara anului 2018. Extrema de 25 de ani a fost \xc3\xaen form\xc4\x83 bun\xc4\x83 sub conducerea experimentatului antrenor spaniol, Manolo Jimenez \xc3\xaen timpul sezonului 2017-2018, \xc3\xaen care a marcat 10 goluri \xc3\xaen 37 de meciuri oficiale \xc3\xaen toate competi\xc8\x9biile. A semnat un contract cu echipa p\xc3\xa2n\xc4\x83 \xc3\xaen vara anului 2021, cu o clauz\xc4\x83 de reziliere de 10 milioane de euro.\n_START_SECTION_\nSezonul 2018-2019\n_START_PARAGRAPH_\nLa 22 martie 2018, impresionat de performan\xc8\x9bele sale, AEK a decis s\xc4\x83 declan\xc8\x99eze clauza op\xc8\x9bional\xc4\x83 de transfer de 1,8 milioane de euro, iar juc\xc4\x83torul va c\xc3\xa2\xc8\x99tiga 700 000 de euro pe an p\xc3\xa2n\xc4\x83 \xc3\xaen vara anului 2021. \xc3\x8entr-un meci \xc3\xaempotriva Celtic cont\xc3\xa2nd pentru returul celui de-al treilea tur preliminar al Ligii Campionilor din 14 august 2018, a dat un gol cu capul din apropiere duc\xc3\xa2nd scorul la 2-0 \xc8\x99i, \xc3\xaen ciuda faptului c\xc4\x83 Scott Sinclair a adus-o pe Celtic \xc3\xaenapoi \xc3\xaen joc \xc3\xaen ultimele minute, AEK a \xc8\x9binut cu din\xc8\x9bii de rezultat, victoria cu 2-1 din meciul de acas\xc4\x83 pentru a ob\xc8\x9bine locul \xc3\xaen playoff-ul UEFA Champions League unde a jucat cu Vidi. Dou\xc4\x83 zile mai t\xc3\xa2rziu, o echip\xc4\x83 italian\xc4\x83 a c\xc4\x83rui nume nu a fost dat publicit\xc4\x83\xc8\x9bii ini\xc8\x9bial, dar care s-a dovedit mai t\xc3\xa2rziu a fi Sampdoria, a oferit 8 milioane de euro pentru atacantul croat, dar conducerea echipei a respins oferta. La 25 august 2018 a marcat primul s\xc4\x83u gol \xc3\xaen sezonul 2018-2019 \xc3\xaentr-un meci cu PAS Giannina c\xc3\xa2\xc8\x99tigat cu 2-0, afl\xc3\xa2ndu-se la locul potrivit la momentul potrivit la cap\xc4\x83tul unei centr\xc4\x83ri expediate de Michalis Bakakis. La 20 octombrie 2018, o pas\xc4\x83 bun\xc4\x83 dat\xc4\x83 de Viktor Klonaridis i-a permis lui Livaja s\xc4\x83 \xc3\xaenscrie primul gol din campionat \xc3\xaen prima etap\xc4\x83 sezonului, \xc3\xaentr-o victorie scor 2-0 \xc3\xaempotriva lui Apollon Smyrnis. O s\xc4\x83pt\xc4\x83m\xc3\xa2n\xc4\x83 mai t\xc3\xa2rziu, el a dat al patrulea gol pentru echipa lui Marinos Ouzounidis, \xc3\xaentr-o victorie cu 4-0 acas\xc4\x83 \xc3\xaempotriva lui Aris Salonic, dup\xc4\x83 ce a fructificat o centrare primit\xc4\x83 din partea lui Lucas Boy\xc3\xa9. La 2 decembrie 2018 a intrat din postura de rezerv\xc4\x83 \xc8\x99i a marcat \xc3\xaentr-o victorie de 2-0 \xc3\xaempotriva lui Xanthi. La 20 decembrie 2018, a marcat o victorie cu 3-1 \xc3\xaempotriva lui Volos \xc3\xaen ultimul meci din grupele Cupei Greciei._NEWLINE_La 20 ianuarie 2019, el a deschis scorul \xc3\xaentr-un meci c\xc3\xa2\xc8\x99tigat acas\xc4\x83 \xc3\xaempotriva lui Asteras Tripolis cu 3-0. Trei zile mai t\xc3\xa2rziu, a intrat de pe banc\xc4\x83 \xc8\x99i a marcat o dubl\xc4\x83 \xc3\xaen partida c\xc3\xa2\xc8\x99tigat\xc4\x83 cu 5-0 \xc3\xaempotriva lui AO Chania-Kissamikos \xc3\xaen optimile Cupei Greciei. Echipa sa a c\xc3\xa2\xc8\x99tigat cu 6-1 la general \xc8\x99i a avansat la sferturile de final\xc4\x83 ale competi\xc8\x9biei. La 10 februarie 2019, a marcat singurul gol \xc3\xaentr-o victorie cu 1-0 \xc3\xaempotriva lui OFI Creta, dintr-o pas\xc4\x83 dat\xc4\x83 de Christos Albanis._NEWLINE_La 5 mai 2019, \xc3\xaen ultimul meci al sezonului, a marcat \xc3\xaen meciul  c\xc3\xa2\xc8\x99tigat cu 3-0 \xc3\xaempotriva lui Levadiakos.\n_START_SECTION_\nCariera la na\xc8\x9bional\xc4\x83\n_START_PARAGRAPH_\nLa 20 august 2018, ca urmare a performan\xc8\x9belor sale bune la echipa de club, antrenorul Croa\xc8\x9biei, Zlatko Dalic, l-a inclus pe Marko Livaja \xc3\xaen lotul pentru Liga Na\xc8\x9biunilor UEFA din meciurile cu Portugalia \xc8\x99i Spania.'